Textos argumentativos

- Textos argumentativos
- 1 Descrición da unidade didáctica
- 2.Secuencia de contidos e actividades en lingua galega
  - Comunicación oral
    - 2.1 Argumentación e disputas na cultura tradicional: as regueifas
  - Comunicación escrita
    - 2.2 Textos argumentativos (aspectos teóricos)
    - 2.3 O conservatorio de música
    - 2.4 As causas da fame
    - 2.5 A poboación xuvenil no mercado de traballo
  - Coñecemento da lingua
    - 2.6 Normas ortográficas: o uso do r /rr . O grupo nh (aspectos teóricos)
    - 2.7 Clases de palabras: os adverbios, as preposicións e as conxuncións (aspectos teóricos
  - Educación literaria
    - 2.8 O ladrón de palabras
    - 2.9 Principais subxéneros literarios (aspectos teóricos)
    - 2.10 A traxedia de Macbeth
- 3. Contenidos y actividades en lengua castellana
  - Comunicación oral
    - 3.1 La cara oscura de la luz
    - 3.2 Las exposiciones orales planificadas (aspectos teóricos)
  - Comunicación escrita
    - 3.3 Textos argumentativos (aspectos teóricos)
    - 3.4 La prohibición de fumar
    - 3.5 Mercado editorial
  - Conocimiento de la lengua
    - 3.6 Normas ortográficas (aspectos teóricos)
    - 3.7 Clases de palabras: adverbios, preposiciones y conjunciones en castellano (aspectos teóricos)
    - 3.8 Soy leyenda
  - Educación literaria
    - 3.9 La botellita de cristal
    - 3.10 Llanto por Ignacio Sánchez Mejías
  - Lengua y sociedad
    - 3.11 El periodismo (aspectos teóricos)
- 4. Resumo de contidos
  - 4.1 Contidos en lingua galega
  - 4.2 Contenidos en lengua castellana
- 5.Exercicios de autoavaliación
- 6. Solucións as actividades propostas
- 7. Bibliografía e recursos

« Anterior | Siguiente »

# 4.1 Contidos en lingua galega

Bloque de comunicación oral: a regueifa

Importancia da lingua oral como transmisora da tradición popular. Os regueifeiros improvisan coplas sobre diferentes temas, con moita retranca e humor.

Bloque de comunicación escrita: textos argumentativos

- Elementos da argumentación.

- Tese: idea que se defende.

- Corpo: argumentos para confirmar ou rexeitar a tese.

- Conclusión: reafirma ou reitera a tese a partir dos argumentos.

- Técnicas para elaborar textos argumentativos

- Presentación sinxela e clara do que queremos expor.

- Definición previa das palabras coas que expresamos a opinión.

- Adecuación da argumentación ao público a quen se dirixe.

- Emprego de argumentos válidos para xustificar a opinión.

- Tipos de argumentos:

- Experiencia persoal: adoitan ser pouco consistentes.

- Argumento de autoridade: apélase a persoas importantes ou a estudos realizados.

- Argumento de universalidade: apélase ao aceptado maioritariamente.

- Argumento de singularidade: toma como exemplo a unha minoría distinguida.

- Argumento de semellanza: búscanse analoxías, situacións semellantes.

- Argumentos de causa-efecto: deféndese ou rexéitase un feito polas consecuencias.

- Argumento por xeneralización: xeneralízanse feitos individuais.

- Argumento baseado na persoa: valora tan so o aspecto, posición ou estima que se ten a unha persoa.

- Conectadores que se empregan nos textos argumentativos: os de orde, explicativos, de contraste e de causa.

Bloque de coñecemento da lingua: o uso do r/rr, o dígrafo nh, o adverbio, a preposición e a conxunción

- O r debe empregarse en posición inicial ou final de sílaba e cando segue a outra consoante. Debe empregarse rr en posición intervocálica e cando a unha palabra que comeza por r se lle antepón outra ou un prefixo rematados en vogal.

- O dígrafo nh non debe separarse ao final de liña.

- Os adverbios son palabras invariables que modifican a un verbo, adxectivo ou a outro adverbio. Expresan circunstancias de lugar, tempo, modo e cantidade entre outras. Pódense formar adverbios de modo a partir de adxectivos engadindo o sufixo –mente.

- As preposicións son palabras invariables que serven de enlace. A, de, en con, por contraen cos artigos e demostrativos.

- As conxuncións son palabras invariables que enlazan palabras, oracións ou proposicións. Poden ser coordinantes ( copulativas, disxuntivas, adversativas, distributivas, explicativas) ou subordinantes (causais, comparativas, concesivas, condicionais, consecutivas, finais) .

Bloque de educación literaria: subxéneros literarios. Narración, teatro e lírica

- Subxéneros narrativos.

- Conto: narración breve, nalgúns casos de procedencia tradicional e popular.

- Novela: ficción xeralmente en prosa de maior extensión, con descrición de personaxes, acción e ambiente e narración de acontecementos.

- Novela curta: relato máis breve cá novela, con acción, tempo e espazo condensados e ritmo acelerado no desenvolvemento da trama.

- Fábula: ficción en prosa ou verso, con animais en moitos casos, e da que se tira unha ensinanza moral.

- Memorias: o autor narra os feitos máis salientables da súa vida ou dunha etapa.

- Subxéneros dramáticos.

- Traxedia: tenta producir unha especie de catarse no espectador, a través de acontecementos terribles e funestos.

- Comedia: obra con personaxes que encarnan as virtudes e defectos das persoas. En moitos casos busca provocar a risa dos espectadores con esaxeracións e escenas ridículas.

- Drama: os personaxes, máis complexos que na comedia, enfróntanse a situacións que xeran cambios na súa vida ou xeito de proceder.

- Farsa: obra cómica na que se deforma a realidade de xeito grotesco e cuxo fin é divertir ao público.

- Subxéneros líricos.

- Oda e himno: a oda é entusiasta e solemne. O himno aplícase a cantos litúrxicos ou/ e patrióticos.

- Poesía bucólica: canto idealizado á paz, natureza e vida pastoril.

- Elexía: lamento amoroso, patriótico, relixioso ou/ e funerario.

- Sátira: ridiculiza os vicios e defectos alleos dun xeito burlesco ou moral.

- Copla: composición breve que serve de letra a cancións populares.

« Anterior | Siguiente »

Obra colocada bajo licencia Creative Commons Attribution Non-commercial Share Alike 3.0 License